Undanfari : FÉLVÞF 05 eða sambærilegur áfangi Kyn er grundvallarstærð í tilverunni og eitt af því sem skapar margbreytileika mannlegs samfélags rétt eins og þjóðerni , kynhneigð , aldur , stétt , fötlun og fleiri félagslegir áhrifaþættir og því varða jafnréttismál alla . Markmið áfangans er að nemendur þjálfist í að skoða heiminn með kynjagleraugum og nái tökum á helstu hugtökum kynjafræðinnar . Meðal efnisþátta er staða kynjanna á Íslandi og erlendis , saga jafnréttisbaráttunnar , klám og klámvæðing , kynbundið ofbeldi , völd og stjórnmál , staðalmyndir og birtingamynd kynjanna í afþreyingarefni og fjölmiðlum . Eitt af meginmarkmiðum áfangans er að vekja ungt fólk til meðvitundar um réttindi sín hvað varðar jafnréttismál .